Шырокае распаўсюджанне аманіміі i полісеміі сярод скарочаных слоў англійскай мовы непазбежна закранае пытанні лексікаграфічнага апісання такіх адзінак. Менавіта прынцыпы падачы мнагазначных і аманімічных абрэвіятур адрозніваюць Англійска-беларускі слоўнік скарачэнняў ад аналагічных англійска-рускіх выланняў. У прыватнасці, амонімы прыводзяцца ў асобных слоўнікавых артыкулах згодна з алфавітным прынцыпам размяшчэння расшыфровак такіх адзінак. Такая падача адпавядае традыцыйнай канцэпцыі замежных лексікаграфічных школ і з’яўляецца найбольш зручнай для карыстання.